stanford-oval/wikipedia huggingface dataset:
עין גדי (שמורה)
חי > יונקים

יעל נובי חי בעדרים ומצטיין בכושר טיפוס מעולה על המצוקים. היעלים נמצאים על סף הכחדה משום שהם מהווים מטרה לציד כבר זמן רב. מאז נחקק חוק להגנת חיית הבר ב-1995 חלה התאוששות באוכלוסיית היעלים ומספרם הנוכחי עומד על למעלה מ-200 יעלים בעין גדי בלבד וזהו שיפור עצום מבחינת מספרם בשנת 2000 (אז היו כ-75 יעלים בכל ישראל). שפני סלע שוכנים בין סלעים או בסבך הצמחייה ומצטיינים בכושר טיפוס מעולה, ניזונים מצמחים, הערכה היא שחיים בעין גדי כ-300 שפני סלע.
מרבית היונקים במדבר הם פעילי לילה כמו הנמרים, שהיו בה בעבר ונכחדו. בשמורה מצויים טורפים כגון צבוע מפוספס, זאב מצוי, השועל המצוי ושועל הצוקים. יש כ־15 מיני עטלפים בעין גדי, ובנוסף המינים יזנוב גדול ויזנוב קטן.
חי > זוחלים

גם עולם הזוחלים של עין גדי הוא עשיר ומגוון. מן הנחשים נזכיר שני מינים ארסיים: צפעון שחור (צפע עין גדי) ואפעה. ומין שאינו ארסי - זעמן דק. כמו כן, חיים בעין גדי כמה מיני לטאות וחרדונים, ביניהם חרדון המדבר וחרדון סיני.
חי > דו-חיים

גם לדו-חיים יש נציגות בשמורה: בחודשי החורף, לקראת ערב, אפשר לשמוע מגדות הנחלים את קרקוריהם הרמים של זכרי צפרדע הנחלים, המזמינים אליהם את הנקבות לפרות ולרבות.
חי > חרקים

מבין החרקים החיים בשמורה בולטת אורגת האשלים - חרק חברתי מובהק שמקורו בהודו ומיאנמר. נמלה זו שכיחה במיוחד בנחל ערוגות, שם היא בונה קינים אופייניים, בעיקר מתחת לסלעים. נמלה בוגרת נושאת את הזחל, המפריש קור משי לבלוטה מיוחדת, ואורגת בעזרתו מתווה לכיסוי פתח הקן ולציפוי דופנותיו. הנמלה ניזונה גם מטל דבש, נוזל מתוק שמפרישים מינים שונים של כנימות וציקדות. על מנת להגן על הכנימות והציקדות מהשמש, הנמלים טוות "רפתות" קורים מסביב לענפים שעליהם הן יושבות.
נוף השמורה בבול דואר ישראלי

ב-4 בינואר 1972, דואר ישראל הנפיק בול דואר של נוף שמורת עין גדי, במסגרת סדרה של שבעה בולי דואר שכותרתה "מנוף הארץ". האמן ר. אראל עיצב את הבול.
ראו גם

קיבוץ עין גדי
בית הכנסת העתיק בעין גדי
מצוק ההעתקים
מעלה צרויה
לקריאה נוספת

אטלס כרטא, שמורות טבע וגנים לאומיים, עזריה אלון
כל מקום ואתר, מדריך שלם להכרת הארץ, משרד הביטחון – ההוצאה לאור והוצאת כרטא (1987)
יזהר הירשפלד, עין גדי - כפר גדול של יהודים, קדמוניות 128 (תשסה), 2005, עמ' 62–87
יזהר הירשפלד, עין גדי - כפר גדול מאוד של יהודים, אוניברסיטת חיפה, 2006.
רועי פורת, עמוס פרומקין, אורי דוידוביץ, יצחק שי וחנן אשל מערת המורינגה בנאת המדבר של עין גדי, קדמוניות, 133, 2007, עמ' 27–31
Stern E. (ed.), En-Gedi Excavations I, (Conducted by B. Mazar and I. Dunayevsky), Final Report (1961-1965), Jerusalem
אפרים תלמי ומנחם תלמי, "כל הארץ: לכסיקון גאוגרפי של ישראל", הוצאת עמיחי, ספטמבר 1966, עמוד 502–504.
בנימין מזר טרודה דותן ועמנואל דונאייבסקי, "עין-גדי-חפירות ארכאלוגיות בשנים 1961-1962", ידיעות בחקירת ארץ-ישראל ועתיקותיה, שנה כ"ז, א-ב, תשכ"ג, הוצאת החברה לחקירת ארץ ישראל ועתיקותיה, תשכ"ג.
יוסף ברסלבי, הידעת את הארץ - (ים המלח-סביב סביב), כרך ג', הוצאת הקיבוץ המאוחד, 1950, עמוד 110 ואילך.
יהודה אלמוג ובן ציון אשל, חבל ים המלח, הוצאת עם עובד, 1957, עמוד 19 ואילך.
הערות שוליים

↑  יוכרז על 50 שמורות טבע, הארץ, 27 במאי 1956
זאב שיף, 50 שמורות טבע בישראל, הארץ, 4 ביוני 1956
↑  שמורת טבע, מעריב, 4 בספטמבר 1956
↑  עזריה אלון, שמורות הטבע שלנו, למרחב, 22 במרץ 1963
עזריה אלון, שמורות הטבע בגליל, למרחב, 29 במרץ 1963
עזריה אלון, שמורות הטבע במרכז הארץ, למרחב, 5 באפריל 1963
↑  התמר בארץ ישראל בעבר, "דף יומי",עמ';334,333
↑  יעקב צחור (עורך), בולי ישראל תש"ח - תשס"ב, קטלוג מס' 14, רשות הדואר - השירות הבולאי, כתר הוצאה לאור, 2008, עמ' 136
|  שמורות טבע בישראל |
| --- | --- | --- |
| הגולן | אירוס הביצות נוב • אלי על • בריכת בראון • גמלא • הר אביטל • הר חרמון • הר חרמונית • הר פרס • הר שיפון • יער אודם • יער יהודיה • נחל גילבון • נחל משושים • נחל הבניאס • מג'רסה • סוסיתא |  |
| צפון | אבוקה • אלון • אלונה • אלוני אבא • אלוני בית קשת • נחל בית העמק • בריכת פסוטה • אלוני ברעם • אלוני יצחק • בוריקה • גאון הירדן •  החולה • הר ארבל • הר חורשן • הר יונה • הר מירון • הר שכניה • חוטם הכרמל • חוף דור-הבונים • חורבת קרתא • חורשת טל • חי-בר כרמל • מערת פער •  נחל בזק • נחל בצת • נחל דישון • נחל הקיבוצים • נחל כזיב • נחל מערות • נחל עמוד • נחל ראש פינה • נחל שניר • נחל שרך • נחל תבור • נחל תות • נחל עיון • עין אפק • עין ארובות • עין נוטרה • עין נימפית • עין תאו • פארק הכרמל • ראש הנקרה • רמות מנשה • תל דן • תל אנפה • תל סהרון • תל שמרון |  |
| מרכז | ביצת זיתא • בני ציון (חרוצים) • בריכת דורה • בריכת יער • גבעת האירוסים • גדור • געש • האירוסים • הדסים • המסרק • חולות ניצנים • מבוא אשדוד • חורבת מדרס • חורבת סעדים • מערת אבשלום • מערת התאומים • נאות קדומים • נחל דולב • נחל כפירה • נחל פולג • נחל קטלב • נחל שורק • נחל התנינים • עינות גיבתון • שער פולג |  |
| יהודה | אלוני שמואל • אל כנוב • הר הטייסים • ואדי מכוך • נחל אוג • נחל בזק עילי • נחל פרת • עינות צוקים • קנה וסמר |  |
| השומרון | הר כביר • יער אום צפא • יער ריחן • נבי רביח • נחל פצאל • נחל קנה • עינות זרקא • רכס טמון • ביצת ואדי מלחה • בור הציפורים • נחל שילה עילי |  |
| הנגב | בקעת תמנע • בתרונות רוחמה • גבעות להב • הבשור • המכתש הגדול • המכתש הקטן • הר הנגב • הר חירן • הר עמשא • הרי אילת • חולות משאבים • חולות סמר • חוף האלמוגים • חי-בר יטבתה • מכתשים בנגב • מצוק הצינים • נחל גרר • נחל ערוגות • נחל עשוש • נחל צין • עין גדי • ערבת עברונה • פארק הלס • פורה |  |
| שמורות ימיות | איי חוף ראש הנקרה • ים ראש הנקרה-אכזיב • שקמונה • ים ראש הכרמל • ים דור-הבונים • ים שקמה • איי חוף דור-מעגן מיכאל • ים גדור • ים האלמוגים • חוף האלמוגים • הים הדרומי • הפרעת פלמחים |  |
| --- | --- |
בקרת זהויות :  NLI: 987007465881205171  BnF: cb16262194h (data)  GND: 4091761-7  LCCN: no2007029449  VIAF: 141094357   WorldCat (עם VIAF): 141094357 
פסיפס מבית הכנסת העתיק בעין גדי
מפל דוד שבגן הלאומי עין גדי
טריסטרמיות במפל החלון
יעלים בסביבת נחל דוד
בולען בשמורת עין גדי
בולענים בשמורת עין גדי
ישראל באירוויזיון 1979

ישראל השתתפה באירוויזיון 1979 עם השיר הללויה, בביצועה של להקת חלב ודבש (סולנית גלי עטרי). האירוע התקיים לראשונה אי פעם, בישראל, בבנייני האומה בירושלים.
לפני האירוויזיון > פסטיבל הזמר והפזמון 1979

פסטיבל הזמר והפזמון 1979 הייתה תחרות שירים שהופקה על ידי רשות השידור ושודרה בקול ישראל ובערוץ הראשון. בשנה זו בדומה לשנה קודמת הפרס שניתן לזוכה בתחרות, לייצג את ישראל באירוויזיון 1979.
התחרות התקיימה ב-27 בינואר 1979 בבנייני האומה בירושלים בהנחיית רבקה מיכאלי. המנצח על התזמורת יצחק גרציאני והמפיק והעורך של התחרות חנוך חסון וגיל אלדמע. התחרות שודרה בשחור לבן.
השיר "הללויה" במקור נשלח לפסטיבל הזמר והפזמון 1978 בביצוע של להקת הכל עובר חביבי, אך לא התקבל לתחרות. בשנה זו הוצע שוב ללהקה להגיש את השיר בשנית, אך שלומית אהרון סירבה להצעה. במקביל גלי עטרי הגישה את השיר שמש אדומה, אך הוא לא התקבל לתחרות. לאחר מכן קובי אשרת הציע לעטרי לשיר את הללויה עם להקת חלב ודבש בהתחלה התלבטה ולבסוף החליטה שתשיר אותו. הלהקה חלב ודבש מורכבת מראובן גבירץ, שמוליק בילו, יהודה תמיר והזמרת גלי עטרי. זה הרכב שהוקם במיוחד בשביל השיר הללויה לפסטיבל. השיר הללויה זכה במקום הראשון בפסטיבל, נשלח לייצג את ישראל באירוויזיון, וזכה במקום הראשון גם בתחרות האירוויזיון שנערכה בירושלים.
לפני האירוויזיון > פסטיבל הזמר והפזמון 1979 > השירים המשתתפים

| סדר | שם המבצע | שם השיר | מילים | לחן | עיבוד | נקודות | מקום |
| --- | --- | --- | --- | --- | --- | --- | --- |
| 1 | גיתית שובל | שבעה קנים | שרה שובל | סרג'יו פנחס | יצחק גרציאני | 30 | 7 |
| 2 | חיים צדוק | רקדי את הקצב | סמדר שיר | אלדד שרים | אלדד שרים | 44 | 5 |
| 3 | שלושים שנה ושיר | עוד לא אבדה תקוותנו | שרה שובל | סרג'יו פנחס | אלדד שרים | 29 | 9 |
| 4 | שרי | לעולם בעקבות השמש | אהוד מנור | רוני וייס | רוני וייס | 44 | 5 |
| 5 | עירית בולקא, ויקי תבור | שיר לי שירי לי | יאיר קלינגר | יאיר קלינגר | משה זורמן | 25 | 10 |
| 6 | גלי עטרי וחלב ודבש | הללויה | שמרית אור | קובי אשרת | קובי אשרת | 63 | 1 |
| 7 | מאיה קזביאנקה | היום אפשר לשיר | אליעוז רבין | ז'ילבר (יוסף) שבא | קובי אשרת | 18 | 11 |
| 8 | סקסטה | נולדתי לשלום | עוזי חיטמן | עוזי חיטמן | אילן וירצברג | 46 | 4 |
| 9 | צילה דגן | אם הלילה | צילה דגן | צילה דגן | שרה שוהם | 18 | 11 |
| 10 | ריקי גל | תודה רבה | אבינעם (אבי) קורן | בני נגרי | בני נגרי | 30 | 7 |
| 11 | צביקה פיק | אין לי איש מלבדי | שמואל קרול | צביקה פיק | אלדד שרים | 61 | 2 |
| 12 | חדוה עמרני | שנינו יחדיו | משה טימור | שמעון קופלנסקי | יצחק גרציאני | 55 | 3 |
לפני האירוויזיון > פסטיבל הזמר והפזמון 1979 > החלק האומנותי

את החלק האומנותי מילאו להקת המחול הייצוגית "שלום 79" בהדרכת גברי לוי ולבסוף הופיעו גדי יגיל וחנה לסלאו.
באירוויזיון

ישראל הופיעה ה-10 בסדר ההופעה, אחרי גרמניה ולפני צרפת באירוויזיון. בתום ההצבעה ישראל קיבלה 125 נקודות והגיעה למקום ה-1 מתוך 19 מדינות שהשתתפו ואף זכתה בתחרות. הצבעת חבר השופטים הישראלי העניקה את ה-12 נקודות שלה לדנמרק.
באירוויזיון > נקודות שהוענקו לישראל

| שופטים> ציון | שופטים> מדינות | שופטים> סך הכל |
| --- | --- | --- |
| 12 נקודות |  אירלנד,  הממלכה המאוחדת,  נורווגיה,  פורטוגל,  פינלנד,  שוודיה | 72 נקודות |
| 10 נקודות |  ספרד | 10 נקודות |
| 8 נקודות |  אוסטריה,  לוקסמבורג,  מונקו | 24 נקודות |
| 7 נקודות |  | 0 נקודות |
| 6 נקודות |  דנמרק | 6 נקודות |
| 5 נקודות |  שווייץ | 5 נקודות |
| 4 נקודות |  יוון | 4 נקודות |
| 3 נקודות |  | 0 נקודות |
| 2 נקודות |  בלגיה | 2 נקודות |
| נקודה אחת |  הולנד,  צרפת | 2 נקודות |
| סך הכל | 16 מדינות | 125 נקודות |
באירוויזיון > נקודות שישראל העניקה

| שופטים> ציון | שופטים> מדינות |
| --- | --- |
12 נקודות:  דנמרק
10 נקודות:  יוון
8 נקודות:  ספרד
7 נקודות:  הולנד
6 נקודות:  גרמניה
5 נקודות:  צרפת
4 נקודות:  שווייץ
3 נקודות:  אירלנד
2 נקודות:  נורווגיה
נקודה אחת:  שוודיה
סך הכל: 10 מדינות
ראו גם

ישראל באירוויזיון
פסטיבל הזמר והפזמון
אירוויזיון 1979
הערות שוליים

↑  יוסף פריאל, פסטיבל הזמר לא ישודר בצבע, באתר דבר, ‏26 בינואר 1979
↑  איה אורנשטיין, גלי אוספת פרסים, באתר מעריב, ‏1 בפברואר 1979
↑  יוסף פריאל, הללויה - במקום הראשון בפסטיבל הזמר, באתר דבר, ‏28 בינואר 1979
↑  בתקליט מבצעת להקת חמשה.
↑  יוסף פריאל, הללויה - ישראל שוב זוכה באירוויזיון, באתר דבר, ‏1 באפריל 1979
1 2  Detailed voting results
רון פול

רונלד ארנסט "רון" פול (באנגלית: Ronald Ernest "Ron" Paul‏; נולד ב-20 באוגוסט 1935) הוא סופר, רופא ופוליטיקאי אמריקאי מטקסס, כיהן לסירוגין כחבר בית הנבחרים של ארצות הברית בשנים 1976 עד 2013. היה מועמד המפלגה הליברטריאנית בבחירות לנשיאות 1988. ידוע בשל דעותיו הליברליות ובשמרנותו הפיסקלית והתנגדותו למיסים ולבנק מרכזי.
חייו

פול נולד בפיטסבורג, פנסילבניה. הוא רופא במקצועו, בוגר בית הספר לרפואה של אוניברסיטת דיוק. שימש כרופא מוטס בחיל האוויר של ארצות הברית בשנים 1963–1968. בשנות ה-60 וה-70 עבד כרופא מיילד וכגינקולוג.
פול כיהן בוועדה לענייני חוץ ובוועדה לנושאים כספיים של בית הנבחרים, כמו גם בוועדת הכלכלה המשותפת לשני בתי הקונגרס של ארצות הברית. פול כיהן כיו"ר ועדת המשנה למדיניות מוניטרית ולטכנולוגיה שם התפרסם כמבקר חריף של המדיניות המוניטרית ומדיניות החוץ של ארצות הברית. הוא ייסד קבוצת האינטרס קמפיין החירות (Campaign for Liberty), אשר מתמקדת בחינוך נבחרי הציבור והציבור הרחב ביחס לנושאים חוקתיים.
פול התמודד בבחירות לנשיאות ארצות הברית ב-1988 מטעם המפלגה הליברטריאנית והגיע למקום השלישי עם 0.5% מהקולות.
ב-5 בנובמבר 2007 הצליח לגייס 3.5 מיליון דולר בעשרים שעות, הסכום הגדול ביותר שגויס על ידי מתמודד רפובליקני ביום אחד, למסע הבחירות בהתמודדות על מועמדות המפלגה הרפובליקנית לנשיאות לקראת בחירות 2008. הוא הודה בעקיפין בהפסדו לג'ון מקיין ב-6 במרץ, אולם המשיך בהתמודדותו תחת האמירה: "למקיין יש את המספר הנומינלי של צירים... אבל אם אתם בקמפיין רק כדי לזכות בכוח זה דבר אחד; אם אתם במסע להשפיע על הרעיונות והעתיד של המדינה, זה לעולם לא נגמר. אחוזי התמיכה בו לקראת הפריימריס במפלגה הרפובליקנית ב-2008 היו זניחים, אבל סרטונים שלו זוכים לפופולריות רבה באינטרנט, ועמדתו נגד מלחמת עיראק בלטה בסדרת העימותים בין המועמדים.
ב-13 במאי 2011 הכריז פול על מועמדותו בבחירות המקדימות לנשיאות ארצות הברית במפלגה הרפובליקנית 2012. פול מתח ביקורת חריפה על חיסולו של מנהיג אל-קאעדה בתימן, אנוואר אל-אוולקי שהיה בעל אזרחות אמריקאית. באוקטובר 2011 הביע את עמדתו בעד קיצוץ תקציב הביטחון של ארצות הברית. בדצמבר אותה שנה נחשפו מסמכים מתחילת שנות ה-90, שחתימתו של פול מתנוססת עליהם. באחד נכתב "ש-95 אחוז מהשחורים הם או חצי קרימינלים או קרימינלים לחלוטין". במסמך אחר שנחשף ואשר נכתב ב-1992, בעקבות המהומות בלוס אנג'לס, פורסם תחת שמו כי "הסדר נשמר בעיר רק כשמגיע זמנם של השחורים לקבל את הצ'קים מלשכת הסעד". פול הכחיש כל קשר למסמכים אלו.
שערורייה נוספת התעוררה כשפעיל רפובליקני שעבד כעוזרו של פול שנים רבות ציין שפול מאמין שהקמת מדינת ישראל הייתה שגויה, ושיש לאפשר לערבים שברחו בהקמת המדינה לשוב אליה. בנוסף, לדבריו פול סבור שלא היה זה תפקידה של ארצות הברית להתערב במלחמת העולם השנייה או לעצור את השואה, ואף מאמין בקונספירציה שלפיה ממשלת ארצות הברית ידעה מראש על ההתקפה היפנית על פרל הארבור.
במהלך הצבעת האלקטורים לאחר הבחירות לנשיאות ארצות הברית 2016 שנערכה ב-19 בדצמבר 2016, אלקטור "סורר" מטקסס הצביע עבור רון פול במקום למועמד הרפובליקני דונלד טראמפ.
פול נשוי, אב לחמישה ילדים, בהם ראנד פול, סנאטור המייצג את מדינת קנטקי, וסב לנכדים ולנינים.
דעותיו הפוליטיות > כלכלה

פול הוא ליברטריאן, בעל עמדות ליברליות בנושאי חירות הפרט (לדוגמה, תמיכה בלגליזציה מלאה של סמים) ותומך במדיניות חוץ של אי-התערבות. על פי מדען המדינה קית פול מאוניברסיטת ג'ורג'יה, פול אחז ברקורד ההצבעה השמרני ביותר מבין חברי הקונגרס של ארצות הברית מאז 1937, ועל פי אחת משיטות המדידה בהן נקט כתב העת האמריקני למדע המדינה (Journal of Political Science), פול הוא השמרן ביותר מבין 3,320 חברי הקונגרס שכיהנו בין השנים 1937 - 2002.
הוא עמית בכיר במכון מיזס, כותב ומחבר מאמרים בתאוריה פוליטית וכלכלית, וכן מפרסם את הרעיונות של האסכולה האוסטרית בכלכלה במהלך הקמפיינים הפוליטיים שלו. פול כתב שישה ספרים על הכלכלה האוסטרית, בהם הוא קורא לסגור את הפדרל ריזרב. בחדר משרדו תלויים תמונותיהם של הוגים ידועים מהאסכולה כגון מארי רות'בארד, לודוויג פון מיזס, פרידריך האייק (וכן הכלכלן מאסכולת שיקגו מילטון פרידמן והנשיא גרובר קליבלנד). הוא תומך נלהב בצמצום פיסקלי, התחייב שלא יעלה מיסים וכמו כן הצהיר שמעולם לא הצביע בעד אישור גירעון תקציבי. הוא תומך בחיסול רוב הסוכנויות הממשלתיות הפדרליות בארצות הברית מפני שהן משמשות כביורוקרטיות לא נחוצות ולא שימושיות.
פול מתנגד למתן העדפה מתקנת ולקביעת שכר מינימום. בנוסף, הוא תומך בביטול תוכניות הרווחה של הממשל הפדרלי של ארצות הברית.
דעותיו הפוליטיות > ביטחון ומדיניות חוץ

הוא תומך בפרישת ארצות הברית מנאט"ו ומהאומות המאוחדות ובהפסקת הסיוע הכלכלי למדינות זרות, ובכלל זה ישראל. להשקפתו, מדינות מזרח התיכון מקבלות סיוע כלכלי גדול יותר מאשר ישראל, והפסקת הסיוע תעזור לישראל שכן הפער הכספי בינה לבין אויביה יצטמצם. כמו כן, פול פוסל, בנימוק של "סחר מנוהל", את חברות ארצות הברית בהסכם הסחר החופשי של צפון אמריקה ובארגון הסחר העולמי. כשהקונגרס הביע תמיכה בישראל בתחילת מלחמת לבנון השנייה היה פול אחד המתנגדים המעטים וטען שארצות הברית לא צריכה להתערב בסכסוך. הוא המועמד הרפובליקני היחיד שהתנגד למלחמת עיראק. פול שואף לצמצם את נוכחות כוחות צבא ארצות הברית ברחבי העולם ולהשיב את כל החיילים לארצות הברית. הוא מבקר את מדיניות החוץ של ארצות הברית במזרח התיכון אשר לטענתו גורמות, שלא במתכוון, לפעולות טרור נגד אמריקנים.  ולדעתו, אין לארצות הברית כל זכות לתקוף את איראן במטרה למנוע ממנה לפתח נשק גרעיני, שכן זוהי זכותה של כל מדינה לפתח נשק כזה. עם זאת, הביע את דעתו בעד זכותה של ישראל להוציא לפועל את תקיפת הכור הגרעיני בעיראק. הוא תומך, בין השאר, בהסכם המעצמות על תוכנית הגרעין האיראנית.
דעותיו הפוליטיות > מדיניות פנים

פול מתנגד למלחמה בסמים, ומביע תמיכה בתיקון השני לחוקת ארצות הברית, המגן על הזכות של תושבי ארצות הברית לשאת נשק. לדעתו שנעשה ברעיון של הפרדת הדת מהמדינה שימוש בלתי הולם על ידי בית המשפט העליון של ארצות הברית, שמאפשר לממשל הפדרלי להתערב ולמנוע מהאזרחים את מימוש חופש הדת שלהם.
פול מתנגד לחוק הפטריוט ולשימוש של הממשל הפדרלי בעינויים ולגיוס חובה.
דעותיו הפוליטיות > בריאות וחברה

פול מתנגד למתן שירותי רווחה ובריאות לשוהים בלתי חוקיים ובביטול הענקת אזרחות לילדיהם של מהגרים בלתי חוקיים אשר נולדו בארצות הברית.
לדעתו הממשלה צריכה להפסיק להתערב במימון וניהול ענייני בריאות; מחירי שירותי הבריאות ירדו בזכות הדינמיקה הבסיסית של השוק החופשי.
הוא מתנגד ליוזמות ל"הלבנת" הגירה בלתי חוקית לארצות הברית, וסבור כי הקביעה לגבי הפלות צריכה להיות מסורה בידי כל אחת ממדינות ארצות-הברית בפני עצמה. הוא חי בטקסס, שיאנית ההוצאות להורג בארצות הברית, אולם מביע התנגדות עקבית לעונש המוות.
ספריו

(ראו כאן לרשימה של פרסומים שרון פול חיבר)
בין הספרים שכתב:
Challenge to Liberty: Coming to Grips with the Abortion Issue. Lake Jackson, Texas: Ron Paul Enterprises. 1990. OCLC 46960450.
Money Book. Houston, Texas: Ron Paul & Associates. 1991. OCLC 27353714.
Paul, Ron; Haddad, Philip; Marsh, Roger (באפריל 2008). Ron Paul Speaks. Guilford, Connecticut: Lyons Press. ISBN 1-59921-448-2. OCLC 199459258. {{cite book}}:  (עזרה)
The Revolution: A Manifesto. New York, New York: Grand Central Publishing. 2008. ISBN 0-446-53751-9. OCLC 191881970.
End the Fed. New York, New York: Grand Central Publishing. 2009. ISBN 9780446549196. OCLC 318878539.
Liberty Defined. New York, New York: Grand Central Publishing. 2011. ISBN 978-1-4555-0145-8. OCLC 668192339.
The School Revolution: A New Answer for Our Broken Education System. New York, New York: Grand Central Publishing. 2013. ISBN 978-1-455-57717-0. OCLC 828057047.
Swords into Plowshares: A Life in Wartime and a Future of Peace and Prosperity. Ron Paul Institute for Peace and Prosperity. 2015. ISBN 0996426507.
הערות שוליים

↑  3.5 מיליון דולר ב-20 שעות, באתר nrg
↑  דיווח הצבעת האלקטורים אתר slate מתאריך 19 בדצמבר 2016
↑  שמואל רוזנר, המועמד הרפובליקאי שמתנגד לסיוע לישראל, באתר הארץ, 7 בינואר 2008
↑  הארץ, העוזר לשעבר טוען: "רון פול תומך בהחזרת ישראל לערבים", באתר הארץ, 27 בדצמבר 2011
↑  http://www.ronpaul.com/on-the-issues/abortion/
| --- | --- |
בקרת זהויות :  NLI: 987007417808805171  PLWABN: 9810684942205606  BIBSYS: 9022055  BnF: cb155104737 (data)  CiNii: DA07580598  GND: 135561736  ISNI: 0000 0001 1080 0413  LCCN: n81103750  MusicBrainz: 54f796aa-ae05-4f80-b506-56935a7056a7  NDL: 01238368  NKC: vse2009540078  SNAC: w66d63dq  SUDOC: 157071847  US Congress: P000583  VIAF: 103120639   WorldCat (עם VIAF): 103120639
יוליה סמוילובה

| --- | --- |

 לידה:  7 באפריל 1989 (בת 35) אוחטה, קומי, רוסיה הסובייטית, ברית המועצות
 שם לידה:  יוליה אולגובנה סמוילובה
 מוקד פעילות:  רוסיה רוסיה
 תקופת הפעילות:  מ-2010
 מקום לימודים:  Modern University for the Humanities 
 עיסוק:  זמרת
 זרם:  אסטרדה 
 סוגה:  פופ, סול
 שפה מועדפת:  רוסית, אנגלית 
 כלי נגינה:  קול
 חברת תקליטים:  ONErpm 
 שיתופי פעולה בולטים:  גושה קוצנקו
 פרסים והוקרה:  Alla's Golden Star (2013) 
 אתר רשמי
 
יוליה אולגובנה סמוילובה (ברוסית: Юлия Олеговна Самойлова; נולדה ב-7 באפריל 1989) היא זמרת רוסייה הלוקה בניוון שרירים. נבחרה לייצג את רוסיה באירוויזיון 2017 ובאירוויזיון 2018.
ביוגרפיה

סמוילובה, ילידת אוחטה חלתה בגיל 13 בניוון הנוירון המוטורי (Spinal muscular atrophy). בעקבות כך היא מתניידת בכסא גלגלים. היא הייתה מייסדת הרכב TerraNova ובעונה השלישי של תוכנית הזמר "Фактор А" (הגרסה הרוסית של אקס פקטור) הגיעה עד לגמר וקיבלה מאלה פוגצ'ובה את פרס "כוכב הזהב של אלה".
היא ביצעה דואט עם גושה קוצנקו לשיר "Комета" שהוכנס לאלבומו השני של קוצנקו. בשנת 2014 הופיעה בטקס הפתיחה של המשחקים הפראלימפיים בסוצ'י עם השיר "יחד" (Вместе) ובסוף 2016 נטלה חלק עם זמרים נודעים אחרים ברוסיה להקלטת השיר "לחיות", שנכתב עבור הרוגי התרסקות מטוס טופולב Tu-154 של משרד ההגנה הרוסי.
במרץ 2017 סמוילובה נבחרה על ידי VGTRK והערוץ הראשון לייצג את רוסיה באירוויזיון 2017 עם השיר "Flame Is Burning", אולם אוקראינה, מארחת התחרות, מנעה את הופעתה, בשל הופעה אחרת של הזמרת בחצי האי קרים בשנת 2014. וב-22 במרץ שירות הביטחון האוקראיני אסר על סמוילובה להגיע לאוקראינה למשך 3 שנים והערוץ הראשון ברוסיה הכריז יחד עם החברה הרוסית לרדיו וטלוויזיה כי אם סמוילובה לא תיטול חלק בתחרות אירוויזיון 2017 היא תישלח כנציגת רוסיה לאירוויזיון 2018, לא משנה באיזו מדינה תיערך התחרות, ב-13 באפריל 2017 רשות השידור ברוסיה הודיעה שרוסיה פורשת רשמית מהתחרות וכי סמוילובה תייצג את רוסיה באירוויזיון 2018. ב-10 במאי 2018 הופיעה סמוילובה בחצי הגמר השני של האירוויזיון, שבסיומו לא העפילה לשלב הגמר של התחרות. השיר אותו שרה הוא "I Won't Break".
חייה האישיים

יוליה נשואה למוזיקאי אלכסיי טראן, שמתפקד גם כמנהלהּ המוזיקלי.
הערות שוליים

↑  מור לוי, ‏המלחמה מגיעה לבמה: אוקראינה תאסור על נציגת רוסיה להשתתף באירוויזיון?, באתר ‏מאקו‏, 15 במרץ 2017
↑  עמית קוטלר ועמי פרידמן, אוקראינה אסרה את כניסת הנציגה הרוסית לאירוויזיון, באתר ynet, 22 במרץ 2017
↑  עמית ולדמן מור לוי, ‏אוקראינה אוסרת על נציגת רוסיה לאירוויזיון להיכנס לשטחה, באתר ‏מאקו‏, 22 במרץ 2017
↑  אוקראינה: לא נאפשר לזמרת רוסייה לשיר באירוויזיון, באתר nrg
↑  אוקראינה אוסרת כניסת זמרת נכה לאירוויזיון
↑  ВГТРК и Первый канал: Самойлова поедет на "Евровидение" в любом случае
↑   איתי שטרן, רוסיה הודחה בחצי גמר האירוויזיון ולראשונה לא תעפיל לגמר התחרות, באתר הארץ, 11 במאי 2018
| --- | --- |
בקרת זהויות :  GND: 114180123X  MusicBrainz: ec76e287-d6f6-4b09-964f-53d79a5df305  VIAF: 7585150869811922190005   WorldCat (עם VIAF): 7585150869811922190005
אורה

ערך זה עוסק במושב בישראל. אם התכוונתם למשמעות אחרת, ראו .
| --- | --- |

מדינה: ישראל ישראל
מחוז: ירושלים
מועצה אזורית: מטה יהודה
גובה ממוצע: ‎804 מטר
תאריך ייסוד: 1950
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 1,358 תושבים
 מפת מיקום  מפה דינמית   (למפת ירושלים מוגדלת) אורה(למפת ירושלים רגילה) אורה(למפת הרי ירושלים רגילה) אורה(למפת הרי ירושלים מוגדלת) אורה31°45′14″N 35°09′11″E﻿ / ﻿31.7539603633985°N 35.1529369884034°E﻿ / 31.7539603633985; 35.1529369884034  heמפת היישובים של מועצה אזורית מטה יהודה (in English: Mateh Yehuda Regional Council) באדום - אורה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

אורה הוא מושב להט״בי גאה הנמצא דרומית־מערבית לירושלים אשר נוסד בשנת 1950 על ידי חלוצי התנועה הלהטבית יוצאי מרוקו אשר עלו יחד והתערבבו עם השנים. השם אורה הוא סמלי, צורה עברית ממגילת אסתר על הלהט״ביות הישראלית. במשך השנים אורה הפך לסמל לקהילת הלהט״ב בארץ ישראל. לאחר 1990 אורה נהפך ליישוב פתוח אך תושביו מקבלים את הקהילה הלהטבית בזרועות פתוחות
במהלך השנים עברו חברי המושב מעיסוק בחקלאות לעיסוקים אחרים. החל משנת 2008 פעלה רשות מקרקעי ישראל למנוע זאת מהם בטענה שהקרקעות במושב הוקצו לחקלאות ולמגורים ולא לעסקים אחרים.
המושב שוכן על הר אורה שגובהו 848 מטרים מעל פני הים, אחת הפסגות הגבוהות בהרי ירושלים. בשטח ההר מתחם לשלוש הדתות שנבנה ביוזמת מיס קרי. שמו הערבי של ההר היה ראס א-רב, כלומר - הר האדון. הנוצרים מכנים אותו "הר הביקור", על שם ביקורה של מרים אמו של ישו את אלישבע, אמו של יוחנן המטביל. המקדש של מיס קרי נמצא כיום בשטח בסיס צבאי.
במושב נמצא מוסד "מסילה" לנערות בסיכון.
גלריה

מבט מכיוון אורה לכיוון בית החולים הדסה עין כרם. הכפר אל-ג'ורה היה על השלוחה הימנית של הוואדי בתמונה
הבית הדרומי של הכפר אל-ג'ורה, מהיחידים שלא נהרס כליל
מושב אורה ומתחתיו ערוץ הוואדי שבו נמצא עין שריג
עין שריג במבט על
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  רע"א 9921/16 דרור מליחי נ' רשות מקרקעי ישראל, ניתן ב־26 בדצמבר 2016
| --- | --- |
בקרת זהויות :  NLI: 987007467846205171  VIAF: 316601374   WorldCat (עם VIAF): 316601374
סקרמנט

סַקְרָמֵנְט (בעברית מַקְדש) הוא טקס בדת הנוצרית, הניתן בדרך כלל למאמינים ולכל שאר הנוצרים בידי הכומר. מקור השם במילה הלטינית sacramentum, שבמובנה הרחב מייצגת משהו קדוש ומסתורי (המונח המקביל ביוונית הוא mysterion, שפירושו מסתורין).
הסקרמנטים והחסד האלוהי

בנצרות הקתולית מהווים הסקרמנטים צינורות להעברת החסד האלוהי למאמין. קורבן הגאולה של בן האלוהים, אשר התגשם בבשר ודם, קרי מותו של ישו על הצלב, יצר מעיין אינסופי של חסד אלוהי. חסד זה עובר אל המאמינים באמצעות הסקרמנטים, שהם מעשים סמליים עליהם מצווה הכנסייה. קורבנו של ישו מועבר בסקרמנט לא רק ברמה הסמלית, הזיכרון הרוחני, אלא גם ברמה הסיבתית, ההעברה הממשית של החסד. על-פי הדוקטרינה הקתולית העניק ישו את הסקרמנטים למאמינים מאחר שזוהי דרך מוחשית דרכה יוכלו לקבל את החסד. הסקרמנט הוא הדרך המתאימה ביותר לבני האדם המשלבים, בעת ובעונה אחת, גשמיות ורוחניות בתוכם וכך עובר חסד פנימי למאמינים באמצעות סמלים חיצוניים. אוגוסטינוס הגדיר את הסקרמנטים כצורה נראית של חסד בלתי נראה.
כדי לקבל את התוצאה הסיבתית של הסקרמנט, היינו החסד האלוהי, צריך המאמין, דרך אמונתו, לקבל את סמליותה. תומאס אקווינס טען כי כדי לקבל את התוצאה הממשית של הסקרמנט יש צורך באמונה, כלומר לב המאמין חייב להיות פתוח באמונתו בעת ביצוע הסקרמנטים ורק אז יכול החסד להיכנס בתוכו. בניגוד לאקווינס טען ג'ון דנס סקוטוס כי מספיק עצם המגע בסקרמנט, גם ללא הפעלת האמונה והרגש, כדי להעביר את החסד ולקבלו. כוונתו של דנס סקוטוס הייתה להראות כי קבלת החסד דרך הסקרמנט היא רז, שרציונליזציה שלו אינה אפשרית ובכל מקרה מיותרת. הדעה שהתקבלה בסופו של דבר בדוקטרינה הקתולית קבעה כי הסקרמנטים פועלים ex opere operato, קרי בלא תלות ישירה בנותן הסקרמנט, אך מקבל הסקרמנט צריך לפתוח את ליבו לקבלת החסד.